**Egyházasfalu Község Önkormányzata képviselő-testületének 4/2015.(III.30.) önkormányzati rendelete**

**Az avar és kerti hulladék égetéséről**

Egyházasfalu Község Önkormányzatának Képviselő-testülete a környezet védelmének  általános szabályairól szóló 1995. évi LIII. Törvény 48.§ (4) bekezdésének  b.) pontjában foglalt felhatalmazás alapján a Magyarország helyi önkormányzatiról szóló 2011. évi CLXXXIX. törvény 13.§ (1) bekezdés 5. pontjában meghatározott feladatkörében eljárva, a község környezeti értékeinek, a lakosság egészségének megőrzése, védelme és minőségének javítása, valamint az együttélés  alapvető szabályainak érdekében a következőket rendeli el.

**1. §**

1. A rendelet hatálya Egyházasfalu község közigazgatási területén fekvő ingatlan tulajdonosára, birtokosára, használójára (a továbbiakban együtt ingatlantulajdonos) terjed ki.

**2.§**

(1) Avart és kerti hulladékot közterületen égetni tilos.

1. A folyó- és állóvizek partján a kerti hulladék tárolása és égetése tilos.

 (3)  A kerti hulladék égetése március 01-től május 31-ig, illetve szeptember 1-től

      november 30-ig végezhető hétfőtől-szombatig 8.00 és 18.00 óra között  szélcsendes

      időben. Ünnepnapokon a kerti hulladék égetése tilos.

      Az égetés folyamatának gyorsítására éghető folyadékot, légszennyező vagy bűzös

      anyagot tilos alkalmazni

(4) Az égetés befejeztével a tüzet el kell oltani és meg kell győződni arról, hogy elhamvadt,

     továbbá meg kell szüntetni a parázslást.

(5) A szabadba tüzet vagy üzemeltető tüzelőberendezést őrizetlenül hagyni tilos.

(6) Avar és kerti hulladék nem égethető tűzgyújtási tilalom időtartama alatt

(7) Az avar és kerti hulladék között kommunális vagy ipari eredetű hulladék nem égethető.

(8) Égetni a szomszédos telken lévő épületektől 10 m , saját telken lévő épülettől 5 m

     távolságon belül nem szabad.  Az égetést csak 18 éven felüli, cselekvőképes személy

     végezheti.

**3.§**

(1) Avart és kerti hulladékot csak jól kialakított tűzrakó helyen és telken szabad égetni úgy,

hogy az az emberi egészséget és a környezetet ne károsítsa, és az égetés hősugárzása kárt ne okozzon.

(2) A keletkező hő és füst a környezetében lévő zöld növényeket, fákat, bokrokat nem károsíthatja, és nem jelenthet veszélyt az emberi tartózkodásra szolgáló épületekben, helyiségekben tartózkodókra, de ugyanúgy nem jelenthet veszélyt az állatok tartására szolgáló helyiségekre sem.

(3) Tilos a tüzet őrizetlenül hagyni, tűzveszély esetén pedig azonnal el kell oltani. Az égetés helyszínén olyan eszközöket ( homok, lapát, víz stb.) kell készenlétben tartani, amelyekkel a tűz terjedése megakadályozható , illetve eloltható.

(4) A polgármester a 2.§  (3) bekezdésben meghatározott időszakokban is korlátozhatja , illetve megtilthatja az égetést, amennyiben ezt a környezeti , időjárási viszonyok indokolttá teszik. Hatóságilag általánosan elrendelt tűzgyújtási tilalom esetén e § rendelkezései nem alkalmazhatók.

**4.§**

(1) E rendelet 2015. április 1-én lép hatályba, rendelkezéseit a hatályba lépés után keletkezett ügyekben kell alkalmazni.

Egyházasfalu, 2015. március 26.

                                    Sándor József sk.                                       Dr. Dénes Lajos sk.

                                     polgármester                                                  jegyző

A rendelet kihirdetése megtörtént:

                                                                                     Egyházasfalu, 2015.március 30.

                                                                                                        Dr. Dénes Lajos sk.

                                                                                                                 jegyző